钦定古今图书集成/明伦汇编/官常典/第753卷 > 宋永誉
## 钦定古今图书集成/明伦汇编/官常典/第753卷 > 宋永誉

按《永年县志》：“永誉，字葆耻，石碑口人，举人，授郿县令。
郿素多盗，时有贺逆者，蓄异志，永誉忧之，预画战守
计。绅士悉言邑无重兵，势不能御，叱曰：‘臣子之义，誓
与此土共存亡，战不克，守则无虞也。亡何，贺逆持牌
诱之降，绐以厚禄，碎其牌，下持牌者于狱。贼遂薄城
下，攻五日夜，多方御之，然众寡难支。城陷被执，贼不’”
忍杀，温言劝降；永誉挺立，骂不绝口；索邑符不予，贼
怒，手刃之。事闻，赠陕西按察司佥事，荫一子入监读
书。